open-index/open-wikipedia-markdown huggingface dataset:
სტეფანე აღაჯანიანი

**სტეფანე მელიქსეთის ძე აღაჯანიანი** (დ.  28 დეკემბერი [ძვ. სტ. 16 დეკემბერი], 1863, შუშა — გ. 13 დეკემბერი, 1940, ერევანი) — სომეხი ფერმწერი, პორტრეტისტი. სომხეთის სსრ სახალხო მხატვარი (1938). 

სწავლობდა ქ. მარსელის სამხატვრო სტუდიაში (1886–1890) და ჟიულიანის აკადემიაში, პარიზში (1897–1900). 1903 წლიდან მუშაობდა დონის როსტოვში, 1922 წლიდან ერევანში. აღაჯანიანის რეალისტური პორტრეტისათვის დამახასიათებელია მკაცრი კოლორიტი და ღრმა ფსიქოლოგიზმი. მისი ნამუშევრებია: დედისა და მამის პორტრეტები (1900), „ძია სედრაქი“ (1926), „უპატრონო“ (1928), ავტოპორტრეტები (1925, 1926, ყველა სომხეთის სურათების გალერეა, ერევანი) და სხვა.
## ლიტერატურა
კატეგორია:სომეხი მხატვრები
კატეგორია:დაბადებული  28 დეკემბერი
კატეგორია:დაბადებული  1863 
კატეგორია:გარდაცვლილი  13 დეკემბერი
კატეგორია:გარდაცვლილი  1940
კატეგორია:მხატვრები ანბანის მიხედვით
ღაზაროს აღაიანი

**ღაზაროს აღაიანი** (, დ.  16 აპრილი[ ძვ. სტ. 4 აპრილი], 1840, სოფ. ბოლნისი, ახლანდელი ბოლნისის რაიონი — გ.  3 ივლისი [ ძვ. სტ. 20 ივნისი], 1911, თბილისი) — სომეხი მწერალი, პედაგოგი, საზოგადო მოღვაწე. 

სწავლობდა თბილისში, ნერსესის სემინარიაში. 1867 წლიდან ეწეოდა პედაგოგიურ და ლიტერატურულ მოღვაწეობას საქართველოსა და სომხეთში. ავტორია ლირიკული ლექსებისა, პოემებისა („ტორქ ანგეღი“, 1888 და სხვა). საბავშვო ზღაპრებისა („ბებია გულნაზის ზღაპრები“, 1904) და სხვა. რომანში „ორი და“ (1872) ასახა XIX საუკუნის 60-70-იანი წლების სომხური სოფლის ცხოვრება, ძველი მეურნეობის რღვევა, გლეხობის გაღატაკება და ბობოლების მომძლავრება.  მემუარულ თხზულებებში „ჩემი ცხოვრების მთავარი ამბები“ (ცალკე გამოცემა 1893) და  „არათუნი და მანველი“ (1867) გამოხატულია მწერლის მოწინავე შეხედულებანი. თარგმნიდა ა. პუშკინისა და ი. კრილოვის ნაწარმოებებს. იბრძოდა განათლების დემოკრატიზაციისათვის, მოითხოვდა სკოლის განთავისუფლებას სამღვდელოების გავლენისაგან. იყო კ. უშინსკის მიმდევარი, იცავდა აღზრდის ხალხურობის პრინციპს. ავტორია სომხური ენის სახელმძღვანელოებისა („დედაენა“) და პედაგოგიური სტატიებისა.

## ლიტერატურა
## რესურსები ინტერნეტში
## სქოლიო
კატეგორია:სომეხი პედაგოგები
კატეგორია:სომეხი მწერლები
კატეგორია:დაბადებული 1840
კატეგორია:გარდაცვლილი 1911
კატეგორია:ბოლნისის მუნიციპალიტეტში დაბადებულები
კატეგორია:მწერლები ანბანის მიხედვით
გურამ მგელაძე

**გურამ დავითის ძე მგელაძე** (დ. 4 აპრილი, 1932, თბილისი — გ. 5 ივნისი, 2015) — ქართველი და საბჭოთა პარტიული და პოლიტიკური მოღვაწე, მეწარმე, სოციალისტური შრომის გმირი.

## ბიოგრაფია 
1973–1982 წლამდე საქართველოს საბჭოთა სოციალისტური რესპუბლიკის კომუნისტური პარტიის აბაშის რაიონული კომიტეტის პირველი მდივანი იყო. ამ თანამდებობაზე განახორციელა ე. წ. „აბაშის ექსპირემენტი“, რომელიც ითვალისწინებდა საბაზრო ეკონომიკის ელემენტების დანერგვას საბჭოთა მეურნეობაში.

1982–1991 — წლამდე საქართველოს საბჭოთა სოციალისტური რესპუბლიკის მინისტრთა საბჭოს თავმჯდომარის პირველი მოადგილე, საქართველოს სსრ სახელმწიფო მინისტრი, საქართველოს სსრ აგრო-სამრეწველო გაერთიანების თავმჯდომარე, საქართველოს საბჭოთა სოციალისტური რესპუბლიკის კომუნისტური პარტიის ცენტრალური კომიტეტის ბიუროს წევრი, საქართველოს სსრ კომპარტიის ცენტრალური კომიტეტის წევრი.

1989–1991 — წლამდე საბჭოთა კავშირის უზენაესი საბჭოს სახალხო დეპუტატი, საქართველოს სსრ უზენაესი საბჭოს სახალხო დეპუტატი, საქართველოს სსრ კომპარტიის ცენტრალური კომიტეტის ბიუროს წევრი. იმყოფებოდა საბჭოთა კავშირის კომუნისტური პარტიის ცენტრალური კომიტეტის გენერალური მდივნის, საბჭოთა კავშირის პრეზიდენტის მიხეილ გორბაჩოვის უახლოეს გარემოცვაში. 

1992–1995 წლამდე — საქართველოს რესპუბლიკის საელჩოს მრჩეველი რუსეთის ფედერაციაში. 1995 წლამდე ითვლებოდა საქართველოს პრეზიდენტის — ედუარდ შევარდნაძის უახლოეს თანაგუნდელად. 1990 და 2000-იან წლებში აწარმოებდა სამეწარმეო საქმიანობას რუსეთში და ევროპის ქვეყნებში.

1992 წლის შემდეგ ძირითადად ცხოვრობდა მოსკოვში, დაქორწინებული იყო მოჭადრაკე, საერთაშორისო ოსტატ ნანა იოსელიანზე.

## ბიბლიოგრაფია 
* 
* 
* 
* 

## რესურსები ინტერნეტში
* ციფრული ფოტომატიანე „ივერიელი“ 
* Мгеладзе Гурам Давидович

## სქოლიო
კატეგორია:თბილისში დაბადებულები
კატეგორია:დაბადებული 4 აპრილი
კატეგორია:დაბადებული 1932
კატეგორია:გარდაცვლილი 5 ივნისი
კატეგორია:გარდაცვლილი 2015
კატეგორია:ქართველი პოლიტიკოსები
კატეგორია:საქართველოს სსრ მინისტრები
БТР-40

**БТР-40** საბჭოთა ბორბლებზე მდგარი ჯავშანტრანსპორტიორი, რომელსაც 8 ჯარისკაცი გადაყავდა, БТР-40ის ბაზაზე შეიქმნა ჯავშანტრანსპორტიორი БРДМ-1.
thumb

## შექმნის ისტორია 
ეს ჯავშანტრანსპორტიორი შეიქმნა დედკოვის ხელმძღვანელობით გორკის საავტომობილო ქარხანაში. ამ ჯავშანტრანსპორტიორს უნდა ჩაენცვლებინა მეორე მსოფლიო ომის დროინდელი БА-64Б, რომელიც 1946 წელს შეიარაღებიდან მოიხსნა. БТР-40ის პროტოტიპი იყო БТР-141 რომელიც ვერ გამოვიდა რადგან ის წყალში ცურვის დროს ძალიან ბევრ პრობლემებს ქმნიდა 1954 ბოლოს შეიქმნა БТР-40П. მალე კი გამოვიდა ბტრ-40-ის მოდერნიზებული ვარიანტი БРДМ-1.

## კონსტრუქცია 
მისი ეკიპაჟი 2 კაცი იყო, შესვლა და გამოსვლა ხდებოდა გვერდითა კარებიდან, ხოლო საბრძოლო განყოფილებაში თავსდებოდა 8 მედესანტე თავის შეიარაღებით, მედესანტეებს შეეძლოთ ცეცხლი გაეხსნათ მანქანიდანვე.
thumb|БТР-40

## მოდიფიკაციები 
БТР-40В - 1956 წელს გამოჩნდა ვ მოდიფიკაცია მას ჰქონდა ბორბლებში წნევის დასარეგულირებელი სისტემა, სავინტილაციო გასაფილტრი სისტემა, რომელიც საშუალებას აძლევდა ბაქტერიოლეგიულ მდგომარეობაშიც ემოქმედა.

БРДМ-1 - 1956 წლის უნგრეთის მოვლენების  გათვალისწინებით 1958 წელს შეიქმნა БТР-40ის სრულიად ახალი მოდიფიკაცია БРДМ-1, რომელიც გამოირჩეოდა სრული გადახურვით, 4 შეჯავშნული სარქველით ჭერში.

## ტექნიკურ ტაქტიკური მონაცემები 
ეკიპაჟი:2 და 8 მედესანტე

მაქსიმალური სისწრაფე:100 კმ/სთ

შეიარაღება: 7.62 მმ ტყვიამფრქვევი

## რესურსები ინტერნეტში 
* http://www.globalsecurity.org/military/world/russia/btr-40.htm
* http://www.globalsecurity.org/military/world/russia/btr-40.htm

კატეგორია:ჯავშანტრანსპორტიორები
დიმიტრი მგელაძე

**დიმიტრი სერგის ძე მგელაძე** (დ. 26 დეკემბერი, 1891, აკეთი — გ. 21 აგვისტო, 1979) — ქართველი მეცნიერი, რუსისტი, პროფესორი (1941), მეცნიერების დამსახურებული მოღვაწე (1972).

## ბიოგრაფია
1914 წელს ნოვოროსისკის უნივერსიტეტის ისტორია-ფილოლოგიის სლავურ-რუსული განყოფილება. 1918 წლამდე იყო ამავე უნივერსიტეტის პროფესორი. 1918 წელს დაბრუნდა საქართველოში და აქტიური მონაწილება მიიღო თბილისის უნივერსიტეტის დაარსებაში. 1920-1921 წლებში დიმიტრი მგელაძე საქართველოს დემოკრატიული რესპუბლიკის განათლების მინისტრის თანამდებობაზე მუშაობდა.

საქართველოში საბჭოთა ხელისუფლების დამყარების შემდეგ გააგრძელა სამეცნიერო და პედაგოგიური მუშაობა თბილისში. 1938-1975 წლებში იყო თბილისის სახელმწიფო უნივერსიტეტის პროფესორი, რუსული ენის კათედრის გამგე, კითხულობდა თანამედროვე რუსული ენის, რუსული ენის დიალექტოლოგიის, ძველი სლავური ენის, სლავრუ იდა ინდოევროპული ენების შედარებითი გრამატიკის კურსებს. განსაკუთრებით დიდია მისი ღვაწლი რუსული ენის სწავლების მეთოდიკაში. არის მთელი რიგი სამეცნიერო ნაშრომისა და მეტოდოლოგიური ლიტერატურის ავტორი.

## ლიტერატურა
## რესურსები ინტერნეტში
კატეგორია:ქართველი ენათმეცნიერები
კატეგორია:დაბადებული 1890
კატეგორია:დაბადებული 26 დეკემბერი
კატეგორია:გარდაცვლილი 1975
კატეგორია:გარდაცვლილი 21 აგვისტო
კატეგორია:ლანჩხუთის მუნიციპალიტეტში დაბადებულები
კატეგორია:საქართველოს სსრ-ის მეცნიერების დამსახურებული მოღვაწეები
აშშ-ის სამხედრო-საჰაერო ძალები

**აშშ-ის სამხედრო-საჰაერო ძალები** () — აშშ-ის შეიარაღებული ძალების საჰაერო და კოსმოსური დანაყოფი. პირადი შემადგენლობისა და შეიარაღების რაოდენობით ყველაზე დიდი საჰაერო ძალებია მსოფლიოში. მის დაქვემდებარებაშია: სტრატეგიული სარაკეტო დანაყოფი, სამხედრო-კოსმოსური ძალები, ჰაერსაწინააღმდეგო და რაკეტსაწინააღმდეგო თავდაცვითი ძალები, სპეცდანიშნულების დანაყოფები და სხვა.

## ინტერნეტ-რესურსები
* აშშ-ის სამხედრო-საჰაერო ძალების ოფიციალური საიტი
* Official USAF Recruiting site

სამხედრო-საჰაერო
კატეგორია:სამხედრო-საჰაერო ძალები ქვეყნების მიხედვით
რაჩია ნერსესიანი

მინი
**რაჩია ნერსესის ძე ნერსესიანი** (დ.  24 ნოემბერი [ძვ. სტ. 12 ნოემბერი], 1895, ნიკამედია, ახლანდელი იზმითი, თურქეთი — გ. 6 ნოემბერი, 1961, ერევანი) —  სომეხი მსახიობი. სსრკ სახალხო არტისტი (1956).

1915 წლიდან მონაწილეობდა სომხეთის დრამატულ დასების სპექტაკლებში, თურქეთში. 1923 წლიდან ერევნის გ. სუნდუკიანის სახელობის სომხური დრამის თეატრის წამყვანი მსახიობი იყო. წარმატებით ასრულებდა ტრაგიკულ, სახასიათო და გროტესკულ როლებს: მაკბეთი, ფალსტაფი, ოტელო (შექსპირის „მაკბეთი“, „უინძორელი მხიარული ქალები“, „ოტელო“), პეპო (სუნდუკიანის „პეპო“) და სხვა. 1920 წლიდან მოღვაწეობდა კინოში. შეასრულა როლები: პეპო („პეპო“, 1935), აკოფიანი („ზანგეზური“, 1938; II ხარისხის სტალინური პრემია, 1941) და სხვა. დაჯილდოებულია ლენინის ორდენით, „საპატიო ნიშნის“ ორდენითა და მედლებით.
## ლიტერატურა
კატეგორია:სომეხი მსახიობები
კატეგორია:დაბადებული 24 ნოემბერი
კატეგორია:დაბადებული 1895
კატეგორია:გარდაცვლილი 6 ნოემბერი
კატეგორია:გარდაცვლილი 1961
კატეგორია:ლენინის ორდენის კავალრები
კატეგორია:საპატიო ნიშნის ორდენის კავალრები
კატეგორია:კომიტასის პანთეონში დაკრძალულები
კატეგორია:სსრკ-ის სახალხო არტისტები
კატეგორია:სტალინური პრემიის ლაურეატები
კატეგორია:მსახიობები ანბანის მიხედვით
ილარიონ მგელაძე

**ილარიონ მგელაძე**, ფსევდონიმი **ილია ვარდინი** (დ. 1890, აკეთი — გ. 27 ივლისი, 1941, მოსკოვი) — რევოლუციონერი, ლიტერატორი, კრიტიკი, პუბლიცისტი, საბჭოთა კავშირის პოლიტიკური მოღვაწე.

რუსეთის სოციალ-დემოკრატიული მუშაკთა პარტიის წევრი 1906 წლიდან. მონაწილეობდა რევოლუციურ საქმიანობაში კავკასიაში. 1910 წლიდან რუსეთის სოციალ-დემოკრატიული მუშაკთა პარტიის მოსკოვის კომიტეტის წევრი. აქტიურად მონაწილეობდა რუსეთის სოციალ-დემოკრატიული მუშაკთა პარტიის მუშაობაში სარატოვში. 1917 წელს - რუსეთის სოციალ-დემოკრატიული მუშაკთა პარტიის სარატოვის გუბკომის წევრი. 1918 წელს - რუსეთის სოციალ-დემოკრატიული მუშაკთა პარტიის პეტროგრადის ქალაქკომის წევრი. ბრესტის სამშვიდობო ხელშეკრულების განხილვის პერიოდზე „მემარცხენე კომუნისტი“. 1919 წელს - რუსეთის სოციალ-დემოკრატიული მუშაკთა პარტიის მოსკოვის ქალაქკომის წევრი. რუსეთის სოციალ-დემოკრატიული მუშაკთა პარტიის ცენტრალური კომიტეტის გაზეთების Правда  და Известия რიგი სტატიების ავტორი.

სამოქალაქო ომის პერიოდში იყო წითელი არმიიის პირველი კავალერისტული არმიის სემენ ბუდენოვის მეთაურობით პოლიტიკური განყოფილების უფროსი. 1920 წელს რუსეთის სოციალ-დემოკრატიული მუშაკთა პარტიის კიევის გუბკომის ბიუროს წევრი, რუსეთის სოციალ-დემოკრატიული მუშაკთა პარტიის ცენტრალური კომიტეის პრესის ქვეგანყოფილების გამგე. სრულიად რუსეთის საგანგებო კომისიის (ВЧК - КГБ) ერთ-ერთი დამაარსებელი. 1921 წელს სრულიად რუსეთის საგანგებო კომისიის (ВЧК) უფლებამოსილი რეფერენტი.

1920-იან წლებში საბჭოთა კავშირის კომუნისტური პარტიის ცენტრალური კომიტეტის აგიტაციის და პროპაგანდის განყოფილების ყოველკვირეული გამოცემის - „Красная печать“ რედაქტორი, ჟურნალის რედაქტორი - „На литературном посту“, პროლეტართა მწერლების რუსეთის ასოციაციის მდივანი (РАПП - „მწერალთა კავშირის“ ანალოგი). 1920-იან წლებში მეგობრობდა მთელ რიგ ცნობილ პოეტებთან და მწერლებთან. ითვლებოდა ცნობილ პოეტის სერგეი ესენინის ლობისტად. 1925 წელს - კომუნისტურ პარტიაში მემარცხენე ოპოზიციის აქტიური მონაწილე.

1927 წელს გრიცხეს კომუნისტური პარტიიდან, როგორც „ტროცკისტული ოპოზიციის“ (იოსებ სტალინის მთავარი ოპონენტის, ლევ ტროცკის გუნდი) აქტიური წევრი. 1928 წელს აღადგინეს. 1935 კვლავ გარიცხეს და ამავე წელს დააპატიმრეს. მისჯილი ჰქონდა 10 წლით პატიმრობა. 1941 წლის 7 ივლისს სსრკ უმაღლესი სასამართლოს სამხედრო კოლეგიამ დავრეტა მიუსაჯა. დახვრიტეს იმავე წლის 27 ივლისს მოსკოვში, „კომუნარკასთან“.

## რესურსები ინტერნეტში
*  ВА́РДИН

კატეგორია:ქართველი რევოლუციონერები
კატეგორია:დაბადებული 1890
კატეგორია:გარდაცვლილი 27 ივლისი
კატეგორია:გარდაცვლილი 1941
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:ლანჩხუთის მუნიციპალიტეტში დაბადებულები
მუნრეიკერი

**მუნრეიკერი** (ინგ.: Moonraker) (1977) — მეთერთმეტე ფილმი ჯეიმზ ბონდის შესახებ და რიგით მეოთხე ფილმი ამ სერიალიდან, რომელშიც მონაწილეობა მიიღო როჯერ მურმა.

ფილმის რეჟისორია ლუის გილბერტი. ფილმში ბონდი გაგზავნილია კოსმოსური შატლის დაკარგვის გამოსაძიებლად, რაც მას მიიყვანს მილიონერ ჰიუგო დრაქსთან, შატლების მწარმოებელი კომპანიის მფლობელთან. აგენტ ჰოლი გუდჰედის დახმარებით ბონდი იძიებს ამ საქმეს, მოგზაურობს ვენეციაში, რიო დე ჟანეიროში და ამაზონის ტყეებში, ბოლოს კი - კოსმოსში.

**მუნრეიკერი** მისი ავტორის, იენ ფლემინგის ჩანაფიქრით, ჯერ კიდევ 1954 წელს უნდა ქცეულიყო კინოფილმად. პროდიუსერებს ფილმის გამოშვება სურდათ 1973 წელს, როდესაც როჯერ მურმა პირველად შეასრულა ბონდის როლი.

მიუხედავად მრავალი ნეგატიური შეფასებისა, ’’ოქროსთვალი’’ს გამოსვლამდე, ეს იყო ყველაზე შემოსავლიანი ფილმი ბონდის სერიებიდან. შემოსულმა თანხამ შეადგინა 210.300.000 დოლარი მსოფლიო მასშტაბით.

## მუსიკა 
## რესურსები ინტერნეტში
* 
* 
* 
* 
* ოფიციალური საიტი

კატეგორია:ჯეიმზ ბონდის ფილმები
კატეგორია:ამერიკული ფილმები
კატეგორია:ბრიტანული ფილმები
კატეგორია:1977 წლის ფილმები
კატეგორია:United Artists-ის ფილმები
გაეროს დროშა

thumb|250px|right|გაეროს დროშა
**გაერთიანებული ერების ორგანიზაციის დროშა** მიიღეს 1947 წლის 20 ოქტომბერს. ის წარმოადგენს გაერთიანებული ერების ორგანიზაციის ოფიციალური ემბლემის თეთრი ფერის გამოსახულებას ცისფერ ფონზე. დროშას საფუძვლად დაედო გაეროს სან-ფრანცისკოს კონფერენციისათვის შექმნილი ლოგო.

1945 წლის სან-ფრანცისკოს კონფერენციის ორგანიზატორებს ჭირდებოდათ ლოგო, რომელიც გამოისახებოდა სამკერდე ნიშანზე დელეგატების იდენტიფიცირებისათვის. აშშ-ის სახელმწიფო მდივანი მიხვდა, რომ დროებითი ლოგო შეიძლებოდა გაეროს მუდმივ ემბლემად ქცეულიყო. მან ჩამოაყალიბა კომიტეტი, რომელმაც შეიმუშავა ემბლემა — ფოთლებით გარშემორტყმული მსოფლიოს რუკა — დონალდ მაკლაფლინის ესკიზების მიხედვით.

ფონის ცისფერი ფერი შეირჩა, როგორც *წითლის, ომის ფერის, საწინააღმდეგო*. ზეთისხილის რტოები მშვიდობის სიმბოლოა, მსოფლიოს რუკა კი გამოხატავს ყველა ერს.

## რესურსები ინტერნეტში 
* UN Doc. St/SGB/132: United Nations Flag Code and Regulations 
* Flags of the World - United Nations Organization 

კატეგორია:გაერო
კატეგორია:დროშები
კატეგორია:დროშები ანბანის მიხედვით
მიხეილ მგელაძე

**მიხეილ მიხეილის ძე მგელაძე** (; დ. 2 აპრილი, 1948, თბილისი) — საბჭოთა კავშირისა და რუსეთის ფედერაციის დიპლომატი, ისტორიკოსი, ისტორიის მეცნიერებათა კანდიდატი. რუსეთის ფედერაციის საგარეო საქმეთა სამინისტროს საგანგებო და სრულუფლებიანი ელჩი. წარმოშობით ქართველი.

## ბიოგრაფია 
დაიბადა თბილისში 1948 წელს. 1972 წელს დაამთავრა საბჭოთა კავშირის საგარეო საქმეთა სამინისტროს საერთაშორისო ურთიერთობების მოსკოვის სახელმწიფო ინსტიტუტი (МГИМО). 1989 წელს დაამთავრა საბჭოთა კავშირის საგარეო საქმეთა სამინისტროს დიპლომატიური აკადემია. 

1972 წლიდან მუშაობდა სხვა და სხვა დიპლომატიურ თანამდებობებზე საბჭოთა კავშირის და რუსეთის ფედერაციის საგარეო საქმეთა სამინისტროს ცენტრალურ აპარატში და საზღვარგარეთ. 1994-1997 წლებში რუსეთის ფედერაციის საელჩოს მრჩეველი ინდოეთში; 2002-2005 წლებში რუსეთის ფედერაციის  გენერალური კონსული მადრასში (ჩენაი, ინდოეთი). 2005-2006 წლებში — რუსეთის ფედერაციის საგარეო საქმეთა სამინისტროს აფრიკის დეპარტამენტის დირექტორის მოადგილე. 2006-2012 წლებში რუსეთის ფედერაციის საგანგებო და სრულუფლებიანი ელჩი მიანმარში.

## რესურსები ინტერნეტში
## სქოლიო
კატეგორია:რუსი დიპლომატები
კატეგორია:თბილისში დაბადებულები
კატეგორია:დაბადებული  1948
კატეგორია:დაბადებული 2 აპრილი
კატეგორია:ისტორიის მეცნიერებათა კანდიდატები
კატეგორია:მოსკოვის საერთაშორისო ურთიერთობების სახელმწიფო ინსტიტუტის კურსდამთავრებულები
დავით სასუნცი

[მინი|დავით სასუნცის ძეგლი [ერევანი|ერევანში.]]
**დავით სასუნცი**, *დავით სასუნელი* () — სომხური ხალხური საგმირო ეპოსი. იქმნებოდა საუკუნეთა განმავლობაში. ძირითადი პლასტები VIII-X საუკუნეებს განეკუთვნება. ეპოსის ნაწყვეტები პირველად 1874 წელს ჩაიწერეს. სხვადასხვა კუთხეში ჩაწერილი ვარიანტების საფუძველზე 1939 დამუშავდა ერთიანი ტექსტი. ამ წელს აღინიშნა ეპოსის შექმნის 1000 წლისთავი. იგი ითარგმნა მრავალ ენაზე, მათ შორის ქართულადაც. ეპოსის შინაარსი მრავალპლანიანია. გვაცნობს 4 თაობის საგმირო საქმეებს, შესაბამისად 4 შტოსაგან შედგება:
* „სანასარი და ბაღდასარი“
* „მჰერ უფროსი“ (სანასარის შვილი)
* „დავით სასუნცი“ (მჰერის შვილი)
* „მჰერ უმცროსი“ (დავითის შვილი).

ეპოსი ძირითადად სასუნის დამოუკიდებლობისათვის ბრძოლას ეხება, მაგრამ მასში გაცილებით ადრინდელი პლასტებიცაა დაცული. შემონახულია მატრიარქატისა და წყლის კულტის ელემენტები, უძველესი კოსმოლოგიური წარმოდგენები. გმირთა სამოქმედო ასპარეზი სცილდება სასუნის ფარგლებს, მოიცავს საქართველოს, აზერბაიჯანს, ეგვიპტეს, არაბეთს, ჩინ-მაჩინს. ეპოსი გამსჭვალულია ჰუმანიზმის, პატრიოტიზმისა და სამართლიანობის იდეებით. ენა ლაკონიურია, სხარტი, მხატვრულად მდიდარი.
მინი|200პქ|სსრკ-ის 1968 წლის საფოსტო მარკა დავით სასუნცის ძეგლის გამოსახულებით

## ფაქტები
*დავით სასუნცის ძეგლი ერევანში წლების განმავლობაში კინოსტუდია „არმენფილმის“ ემბლემაა.
*1976 წელს სსრკ-ის სახალხო არტისტის, კომპოზიტორ ედგარ ოჰანესიანის მიერ შეიქმნა ოპერა-ბალეტი „დავით სასუნელი“
*2012 წლის 5 დეკემბერს სომხური ეროვნული ეპოსი იუნესკოს არამატერიალური კულტურული მემკვიდრეობის ძეგლების სიაში შეიტანეს.

## ლიტერატურა 
* სასუნელი დავითი. კტ., ლ. მელიქსეთ-ბეგის რედ., თბ., 1939;
* Давид Сасунский. Юбилейный сб., посвященный 1000-летию эпоса, Ер., 1939;
* ქსე, ტ. 3, გვ. 341, თბ., 1978

## რესურსები ინტერნეტში
კატეგორია:სომხური ლიტერატურა
კატეგორია:სომხური კულტურა
ბაბკენ ნერსესიანი

**ბაბკენ პოღოსის ძე ნერსესიანი** (დ. 18 ივლისი  [ ძვ. სტ. 5 ივლისი], 1917, თბილისი — გ. 14 თებერვალი, 1986, ერევანი) — სომეხი მსახიობი. საქართველოს, სომხეთის (1961)  და სსრკ სახალხო არტისტი (1972).

სასცენო მოღვაწეობა დაიწყო 1933 წლიდან თბილისში. 1944–1955 წლებში იყო თბილისის სომხური დრამატული თეატრის მსახიობი, 1956 წლიდან ერევნის გ. სუნდუკიანის სახელობის სომხური დრამის თეატრშია. წარმატებით ასრულებს სახასიათო, კომიკურ და ტრაგიკულ როლებს: პეპო (სუნდუკიანის „პეპო“), გევორქი (ბორიანის „ერთ ჭერქვეშ“) და სხვა. შექმნა ლენინის სცენური სახე (დარიანის „რესპუბლიკის თავმჯდომარე“), შ. რუსთაველის სახელობის თბილისის სახელმწიფო თეატრის სპექტაკლში „პეპო“ ქართულ ენაზე შეასრულა პეპოს როლი. 1957 წლიდან მოღვაწეობს კინოში. იყო მხატვრული კითხვის ოსტატი. დაჯილდოებულია შრომის წითელი დროშის ორდენითა და მედლებით.

## ჯილდოები და აღიარება
*1955 — საქართველოს სსრ-ის დამსახურებული არტისტი
* საქართველოს სსრ-ის სახალხო არტისტი
* 1961 — სომხეთის სსრ-ის სახალხო არტისტი
* 1972 — სსრკ სახალხო არტისტი 
* შრომის წითელი დროშის ორდენი

## ლიტერატურა 
## რესურსები ინტერნეტში
* 
* 

## სქოლიო
კატეგორია:დაბადებული 18 ივლისი
კატეგორია:დაბადებული 1917
კატეგორია:გარდაცვლილი 14 თებერვალი
კატეგორია:გარდაცვლილი 1986
კატეგორია:თბილისში დაბადებულები
კატეგორია:სომეხი მსახიობები
კატეგორია:შრომის წითელი დროშის ორდენის კავალრები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის დამსახურებული არტისტები
კატეგორია:სომხეთის სსრ-ის სახალხო არტისტები
კატეგორია:სსრკ-ის სახალხო არტისტები
კატეგორია:თოხმახის სასაფლაოზე დაკრძალულები
კატეგორია:მსახიობები ანბანის მიხედვით
ვიტამინი (ჯგუფი)

**ვიტამინი** (Vitamin) — ქართული ალტერნატიული მუსიკალური ჯგუფი, რომელიც შეიქმნა 2005 წელს. ჯგუფის შემადგენლობაში შედიან: დათო გაბუნია (ვოკალი, გიტარა)და თორნიკე გელაშვილი (ელექტრო ლუპები, ხმის რეჟისორი).

სხვადასხვა დროს ჯგუფში უკრავდნენ: ლევან შანშიაშვილი (სოლო გიტარა), გიორგი გობეჯიშვილი (ბას გიტარა), გურამ მაკალათია (დასარტყმელი საკრავები).

ჯგუფის მუსიკოსების დებიუტი შედგა 1998 წელს კლუბ „U.R...“-ში. მაშინ დათო გაბუნიას პირველი ჯგუფის სახელწოდება იყო „4U“. „4U“-მ იარსება 1 წელი და მუსიკოს თორნიკე გელაშვილის ამერიკაში წასვლის შემდეგ დაიშალა. „4U“-ს შემადგენლობაში შედიოდნენ: დათო გაბუნია (ვოკალი, გიტარა), აჩიკო გიორგობიანი (კლავიში), გიორგი ყვავილაშვილი (ბას გიტარა), თორნიკე გელაშვილი (დასარტყმელი საკრავები).

„4U“-ს დაშლის შემდეგ დათო გაბუნია სხვადასხვა მუსიკოსებთან ერთად სოლო-პროექტით მონაწილეობდა ალტერნატიული მუსიკის ფესტივალებში.

2004 წელს დათო გაბუნიამ შეკრიბა ახალი კოლექტივი და დაიწყო ალბომის ჩაწერა. ალბომის დამთავრების შემდეგ (ალბომი რეალიზაციაში ჯერ არ გასულა), 2005 წელს სოლო პროექტი „დათო გაბუნია“ იღებს მონაწილეობას ქალაქ ზაარბრიუკენის მუსიკალურ ფესტივალში „Rockviesse“. ფესტივალიდან დაბრუნების შემდეგ ჯგუფის სახელწოდება ხდება „ვიტამინი“.

2007 წელს ჟურნალ „ოზონის“ და „Rockviesse“-ს ფესტივალებზე შედგა  ვიტამინის ელექტრო-აკუსტიკური პროგრამის დებიუტი.

## რესურსები ინტერნეტში 
* 

კატეგორია:ქართული ალტერნატიული როკ-ჯგუფები
კატეგორია:2005 წელს ჩამოყალიბებული ჯგუფები
მოწმე (2000 წლის ფილმი)

**მოწმე** () — 2000 წლის ტრილერი, რომელიც გადაღებულია რეჟისორ სტეფან ელიოტის მიერ, მარკ ბემის ამავე სახელწოდების რომანის მიხედვით. მთავარ როლებში არიან იუან მაკგრეგორი და ეშლი ჯადი.

## სიუჟეტი 
ჯოან ერისი საშიში და ამოუცნობი ლამაზი ქალია. აგენტი სტეფან ვილსონი დავალებას იღებს უთვალთვალოს მას, თუმცა მალე ხვდება რომ დავალების შესრულება არც ისე ადვილი იქნება.

## რესურსები ინტერნეტში 
* 
* .
* .

კატეგორია:2000 წლის ფილმები
კატეგორია:ინგლისურენოვანი ფილმები
დიდი დიღომი

**დიდი დიღომი** — თბილისის ერთ-ერთი უბანი, საბურთალოს რაიონში. მდებარეობს ქალაქის ჩრდილო-დასავლეთ ნაწილში. დიღმის მასივისგან გამოყოფილია დავით აღმაშენებლის ხეივნით. დაგეგმარდა XX საუკუნის 70-იან წლებში. მშენებლობა დაიწყო 1985 წელს. იყოფა 4 მიკრორაიონად.

დიდ დიღომში არის იოანე პეტრიწის, გიორგი ბრწყინვალეს, მეფე არჩილის, დემეტრე თავდადებულის, ფარნავაზის,  პეტრე იბერის და მირიან მეფის ქუჩები. დიდ დიღომში არის 3 საჯარო სკოლა: 186-ე, 192-ე, 211-ე (მეგა სკოლა). ასევე მდებარეობდა ყოფილი 187-ე საჯარო სკოლა. 
## ისტორია
დიდი დიღმის განაშენიანების ხედვა არსებობდა 1930-იანი წლებიდან, თუმცა საბოლოოდ 1970-იან წლებში გადაწყდა და 1985–1991 წლებში განხორციელდა. მანამდე აქ მდებარეობდა დიღმის საბჭოთა მეურნეობის სასოფლო-სამეურნეო ნაკვეთები, სადაც მოყავდათ ბოსტნეული კულტურები. გეგმით უნდა აშენებულიყო 7 საცხოვრებელი რაიონი, რომლებსაც ჯამში 250 ათასი მაცხოვრებელი უნდა ჰყოლოდა. საბჭოთა კავშირის დანგრევის გამო აშენდა მხოლოდ პირველი და ნაწილობრივ მეორე რაიონები. 2000-იანი წლებიდან დარჩენილი ხუთი რაიონის ტერიტორია ქაოტურად განაშენიანდა.

## რესურსები ინტერნეტში
*დიდი დიღმის ურბანული გამოწვევები

## სქოლიო 
კატეგორია:თბილისის უბნები
კატეგორია:საბურთალოს რაიონი
პარმა

**პარმა** — ქალაქი იტალიაში, ემილია-რომანიას რეგიონში. ცნობილია თავისი ყველით, არქიტექტურით და მის გარშემო მდებარე ლამაზი სოფლებით. სახელი პარმა მოდის მრგვალი ფარის სახელიდან, რომელსაც ძველად *პარმას* ეძახდნენ. ქალაქში იგივე სახელობის მდინარე მიედინება. პარმას უნივერსიტეტი არის ერთ–ერთი უძველესი მსოფლიოში. იგი XI საუკუნეშია დაარსებული. 

იტალიელი მწერალი არტილიო ბერტოლუჩი (დაბადებული სოფელ ჰამლეტში) სწერდა: „როგორც დედაქალაქს მას აქვს მდინარე. როგორც პატარა ქალაქს კი მას აქვს ნაკადული რომელიც ხშირად შრება.“

## სპორტი
პარმას საფეხბურთო კლუბი დაარსებულია 1913 წელს. საფეხბურთო კლუბი ამჟამად სერია ა-ში გამოდის. იგი გამარჯვებულია ისეთი ჩემპიონატების, როგორებიცაა ევროპის თასების მფლობელთა თასის, უეფას თასის(ორჯერ), ევროპის სუპერთასისა და იტალიის სუპერთასის. კლუბის სტადიონია - *ენიო ტარდინი*, რომელიც 29,000 მაყურებელს იტევს. ქალაქში ფეხბურთის გარდა პოპულარულია კალათბურთი, რაგბი და ფრენბურთი.
## დაძმობილებული ქალაქები 
*  შიჯიაჯუანი, ჩინეთი
*  მილუოკი, აშშ
*  გვადალახარა, ესპანეთი
*  ბურგ-ენ-ბრესი, საფრანგეთი
*  ტუარი, საფრანგეთი
*  ლუბლიანა, სლოვენია
*  ვორმსი, გერმანია
*  შეგედი, უნგრეთი
*  მონქტონი, კანადა
* სტოქტონი, აშშ

კატეგორია:იტალიის ქალაქები
ვულკანი (პერსონაჟი)

**ვულკანი (გაბრიელ სამერსი)** — გამოგონილი პერსონაჟი Marvel Comics-ის მსოფლიოში. პირველად გამოჩნდა კომიქსში *იქს–ადამიანები: სასიკვდილო გენეზისი* #1 (2006 წლის იანვარი). შექმნილია ედ ბრუბაკერისა და ტრევორ ჰაირსინის მიერ. ვულკანი იქს-ადამიანების პერსონაჟების, ციკლოპისა და ჰავოკის უმცროსი ძმაა.

## რესურსები ინტერნეტში
* 

კატეგორია:2006 წლის კომიქსების პერსონაჟები
კატეგორია:კომიქსების პერსონაჟები
კატეგორია:Marvel Comics-ის ბოროტმოქმედები
ჰავოკი

**ჰავოკი (ალექსანდრე "ალექს" სამერსი)** — გამოგონილი პერსონაჟი, მუტანტი სუპერგმირი Marvel Comics-ის მსოფლიოში, იქს-ადამიანების  წევრი. შექმნილია არნოლდ დრეიკის, დონ ჰეკისა და ნილ ადამსის მიერ. პირველად გამოჩნდა კომიქსში შემზარავი იქს–ადამიანები #54 (1969 წლის მარტი). იგი კორსაირის ვაჟი და ციკლოპისა და ვულკანის ძმაა.

ჰავოკი წარმოქმნის მძლავრ პლაზმურ ბლასტებს, თუმცა ამ უნარის მართვა ძლიერ უჭირს. იგი იქს-ადამიანების ციკლოპისა და ვულკანის უმცროსი ძმაა, ამასთან ერთად, ძლიერ არ მოსწონს ციკლოპის ავტორიტეტული პოზიცია გუნდში და მისი რეპუტაცია, როგორც ცენტრალური იქს-ადამიანისა.

ჰავოკისა და მისი დიდი ხნის სიყვარულის, პოლარისის დამოკიდებულება გუნდისადმი არც თუ სახარბიელოა. აღსანიშნავია ის ფაქტიც, რომ ორივე მათგანი 1990-იანი წლების იქს-ფაქტორის წევრი იყო. გუნდის დაშლის შემდგომ, ჰავოკი გამოჩნდა კომიქსში *მუტანტი იქსი*, სადაც იგი აღმოაჩენს უცნაურ პარალელურ რეალობას. მას შემდგომ იგი კვლავ იქს-ადამიანებს უბრუნდება.

## რესურსები ინტერნეტში
*

კატეგორია:1969 წლის კომიქსების პერსონაჟები
კატეგორია:Marvel Comics-ის სუპერგმირები
ენიო ტარდინი

**ენიო ტარდინი** () — საფეხბურთო კლუბ პარმას საშინაო სტადიონი, რომელიც 27,906 მაყურებელს იტევს. მდებარეობს იტალიაში, ქალაქ პარმაში. იგი 1922 წელს აშენდა. გაიხსნა 1923 წლის 16 სექტემბერს. სტადიონს ენიო ტარდინი დაერქვა კლუბის ერთ-ერთი პრეზიდენტის ენიო ტარდინის გამო.

## რესურსები ინტერნეტში
*ოფიციალური საიტი 

კატეგორია:იტალიის საფეხბურთო სტადიონები
პარმა (საფეხბურთო კლუბი)

[thumb|right|320 პქ|კლუბის საშინაო არენა — [ენიო ტარდინი]]
**პარმა** () — იტალიური საფეხბურთო კლუბი. ჩამოყალიბდა 1913 წელს ქ. პარმაში. ამჟამად ასპარეზობს იტალიის სერია A-ს საფეხბურთო პირველობაზე. 

გუნდი საშინაო მატჩებს ატარებს ენიო ტარდინიზე. 

## მიღწევები
* იტალიის თასი (3): 1991–92, 1998–99, 2001–02
* იტალიის სუპერთასი (1): 1999
* უეფა-ს თასი (2): 1994–95, 1998–99
* ევროპის თასების მფლობელთა თასი (1): 1992–93
* ევროპის სუპერთასი (1): 1993

## ცნობილი ფეხბურთელები 
*  ანტონიო კასანო (2013–2015)
*  არიელ ორტეგა (1999–2000)
*  ხუან სებასტიან ვერონი (1998–1999)

## რესურსები ინტერნეტში
*
*

კატეგორია:პარმა (საფეხბურთო კლუბი)
კატეგორია:იტალიის საფეხბურთო კლუბები
Pixies

**Pixies** — ამერიკული როკ-ჯგუფი ბოსტონიდან. ჯგუფი 1993 წელს დაიშალა და 2004 წელს აღდგა. მიუხედავად არც თუ ისე მყარი ერთიანობისა, ჯგუფმა დიდი გავლენა მოახდინა ინდისა და ალტერნატიულ როკზე. Pixies-მა მოკრძალებულ წარმატებას მიაღწია მშობლიურ ქვეყანაში დიდი ბრიტანეთისა და ევროპისგან განსხვავებით, სადაც მას გაცილებით მეტი თაყვანისმცემელი ჰყავდა. აღსანიშნავია რომ ჯგუფს არასდროს შეუღწევია მეინსტრიმში.

## დისკოგრაფია 
* *Come On Pilgrim*  (1987)
* *Surfer Rosa* (1988)
* *Doolittle* (1989)
* *Bossanova* (1990)
* *Trompe le Monde* (1991)
* *Indie Cindy* (2014)
* *Head Carrier* (2016)

## ჯგუფის წევრები 
* ბლეკ ფრენსისი - გიტარა, ვოკალი 
* კიმ დილი - ბას-გიტარა 
* დევიდ ლოვერინგი - დასარტყმელი საკრავები
* ჯოი სანტიაგო - გიტარა

## ჯილდოები 
* *Sounds – წლის ალბომი: Surfer Rosa – 1988
* *Melody Maker – წლის ალბომი – Surfer Rosa – 1988
* *Sounds – წლის ალბომი – Doolittle – 1989
* *Melody Maker – წლის სინგლი – Monkey Gone to Heaven – 1989
* *Melody Maker – წლის ალბომი – Doolittle – 1989[94]
* *Sounds – წლის ალბომი – Bossanova – 1990[95]

## იხილეთ აგრეთვე 
*ალტერნატიული როკი

## რესურსები ინტერნეტში 
* ოფიციალური საიტი

კატეგორია:ამერიკული ჯგუფები
კატეგორია:1980-იანი წლების მუსიკალური ჯგუფები
კატეგორია:1990-იანი წლების მუსიკალური ჯგუფები
კატეგორია:ამერიკული როკ-ჯგუფები
კატეგორია:1993 წელს დაშლილი ჯგუფები
კატეგორია:1986 წელს ჩამოყალიბებული ჯგუფები
ლეგატო

thumb|300px|ლეგატოს აღნიშვნა ნოტებში
**ლეგატო** ( — „დაკავშირებული“) — მუსიკალურ ინსტრუმენტზე დაკვრის ხერხი, ბგერათა შეკრული შესრულება, რომლის დროსაც ხდება ერთი ბგერიდან მეორეზე თანდათანობით, გადაბმით (უპაუზოდ) გადასვლა.

სანოტო ჩანაწერში ლეგატო აღინიშნება რკალისებური ხაზით — ლიგით, რომელიც აერთიანებს ლეგატოს მეშვეობით შესრულებად ნოტებს. აგრეთვე, შეიძლება აღინიშნებოდეს სიტყვით legato ნოტების შესაბამისი ჯგუფის გვერდით.

## ლიტერატურა
*

კატეგორია:მუსიკალური ტერმინები
Me And My Monkey

**Me And My Monkey** — ინდი/ელექტრონული მუსიკია ჟანრის ქართული ჯგუფი. ჯგუფის შემადგენლობაში არიან სანდრო ჩინჩალაძე (ვოკალი, გიტარა, კლავიშები) და გაჩა ბაქრაძე (გიტარა, მიდი, ხმის ეფექტები).

დუეტი 2007 წელს ჩამოყალიბდა და სადებიუტო სინგლი „It’s Coming back“ 2008 წელს გამოუშვა. ჯგუფის ბიოგრაფია მოიცავს თბილისში გამართულ მრაალ ცოცხალ კონცერტს. ჯგუფი მონაწილეობდა ადგილობრივ და ევროპულ ფესტივალებში (CRF, VAV, Rockwiese, Altstadt და სხვა). სადებიუტო სინგლის შემდეგ მეორე დისკიც გამოუშვა, სახელწოდებით „Feel Me Inside“.

## დისკოგრაფია 
* It's Coming Back (2008)
* Special Edition For Me Magazin (2009)
* Starfucker (2009)

## რესურსები ინტერნეტში 
* ბლოგი
* ვიდეო
* აუდიო
* facebook

კატეგორია:ქართული ინდი ჯგუფები
კატეგორია:ქართული ელექტრონული ჯგუფები
კეიბლი (კომიქსები)

**ნათან სამერსი (კეიბლი)** — გამოგონილი პერსონაჟი, Marvel Comics-ის სუპერგმირი. პირველად გამოჩნდა კომიქსში ახალი მუტანტები #87 (1990 წლის მარტი). შექმნილია მწერალი ლუიზა სიმონსონის და მწერალი/ილუსტრატორი რობ ლიფელდის მიერ.  
 
## გამოცემის ისტორია 
„Cable: Blood and Metal“ (*კეიბლი: სისხლი და მეტალი*) მინისერიები გამოდიოდა 1992 წლის ოქტომბრიდან - ნოემბრის ჩათვლით. მწერალი - ფაბიან ნიკელზი, ილუსტრატორი - ჯო რომიტი. კომიქსში ერთმანეთს კეიბლი და სტრაიფი ებრძოდნენ.

21-ე საუკუნის დასაწყისში მისი პოპულარობა შემცირდა, მიუხედავად იმისა, რომ კეიბლი მონაწილეობდა კომიქსში *შემზარავი იქს-ადამიანები*. 2002 წელს მას შეუქმნეს საკუთარი კომიქსი - *კეიბლი*, შემდგომ გამოჩნდა კომიქსში *კეიბლი და დედპული* და გახდა იქს ადამიანების ერთ-ერთი ყველაზე პოპულარული პერსონაჟი.

## ძალები და შესაძლებლობები 
ტელეპატი მუტანტი კეიბლი ფლობს ზეადამიანურ ფიზიკურ ძალას. მისი სხეულის მარცხენა ნაწილი, მარცხენა თვალთან ერთად ე.წ. ტექნო-ორგანულია, ამ ზეთვისების წყალობით კეიბლს ადვილად შეუძლია კომპიუტერულ სისტემაში შეღწევა და სურვილისამებრ სხვადასხვაგვარი დამცავი კოდების იოლად მოხსნა, მარცხენა თვალი კი მუტანტს საშუალებას აძლევს დაინახოს უფრო მეტი, უფრო გარკვევით და ზუსტად (ინფრაწითელი გამსახეულება და ა.შ.). აღსანიშნავია ისიც, რომ დაბადებისას კეიბლი ასევე ფლობდა ტელეკინეზურ შესაძლებლობებს, თუმცა ამჟამად ეს უნარი აღარ ახასიათებს.

## რესურსები ინტერნეტში
* 
*

კატეგორია:1990 წლის კომიქსების პერსონაჟები
კატეგორია:კომიქსების პერსონაჟები
კატეგორია:Marvel Comics-ის სუპერგმირები
დერენიკ დემირჭიანი

**დერენიკ კარაპეტის ძე დემირჭიანი** (დ.  18 თებერვალი [ ძვ. სტ. 6 თებერვალი], 1877, ახალქალაქი — გ. 6 დეკემბერი, 1956, ერევანი) — სომეხი მწერალი, ხელოვნების დამსახურებული მოღვაწე (1940). სომხეთის სსრ მეცნიერებათა აკადემიის აკადემიკოსი (1953).

1897 წელს დაამთავრა თბილისის ნერსესის სემინარია. 1910–1922 წლებში მასწავლებლად იყო თბილისში. მისი ლექსების კრებულებს (1899, 1913, 1919) აშკარად ეტყობა სევდისა და მარტოობის მოტივებიდან სოციალური ჟღერადობამდე ამაღლება. დემირჭიანის რევოლუციამდელი მოთხრობებიდან აღსანიშნავია:„ზედმეტი ბარგი“, „ღიმილი“; 20-30-იან წლებში დაწერა ოთხრობები:„დასასვენებელ სახლში“, „სათო“, „რაშიდი“ და სხვა. პიესები:„მამაცი ნაზარი“, „კაპუტანი“, „ნაპოლეონ კორკოტიანი“, „მშობლიური მხარე“ და სხვა. ომის წლებში - ნოველები: „წამებულის ანდერძი“, „დაბრუნება“ და სხვა. დემირჭიანის ისტორიული რომანი „ვარდანანქი“ (ნაწ. 1-2, 1943-1946; ქართული თარგმანი 1962-1963) ასახავს სომეხი ხალხის ეროვნულ  განმათავისუფლებელ ბრძოლას V საუკუნეში, გამოხატავს დიდ სიმპათიებს ქართველი ხალხის მიმართ, რომელიც მოძალადეთა წინააღმდეგ ბრძოლაში ეხმარებოდა სომხეთს. რომანის მთავარი პერსონაჟია სომხეთის ეროვნული გმირი ვარდან მამიკონიანი, მამა შუშანიკისა — ქართლის პიტიახშის ვარსქენის მეუღლისა. დაუმთავრებელი დარჩა რომანი „მესროპ მაშტოცი“ (ნაწ. 1, 1956). დაჯილდოებულია ლენინის ორდენით, წითელი დროშის ორდენითა და მედლებით.

## ლიტერატურა
## სქოლიო
კატეგორია:სომეხი მწერლები
კატეგორია: ლენინის ორდენის კავალრები
კატეგორია: წითელი დროშის ორდენის კავალრები
კატეგორია:დაბადებული  1877
კატეგორია:გარდაცვლილი 1956
კატეგორია:მწერლები ანბანის მიხედვით
ბანში (პერსონაჟი)

**შონ კესიდი (ბანში)** — Marvel Comics-ის სუპერგმირი, იქს-ადამიანების წევრი. შექმნილია მწერალ როი ტომასისა და ილუსტრატორ ვერნერ როსის მიერ. პერსონაჟი პირველად გამოჩნდა კომიქსში „იქს–ადამიანები“ (ნაწ. 1) #28 (1967 წლის იანვარი).

ირლანდიელი მუტანტი ბანში ფლობს განსაკუთრებულ ხმის იოგებს, რისი მეშვეობითაც გამოსცემს დამანგრეველი სიძლიერის ბგერებს, რაც იწვევს მტრის სასმენი სისტემის დაზიანებას, ფიზიკურ ვიბრაციებსაც კი. სახელი ლეგენდარული ბანშის მიხედვით დაარქვეს. ბანში მოჩვენებაა ირლანდიურ მითოლოგიაში, რომელსაც ძლიერი ტირილი შეუძლია. აღსანიშნავია ისიც, რომ ბანში ქალი მოჩვენებაა, რაც არ გაითვალისწინეს პერსონაჟის შემქმნელებმა.

ინტერპოლის ყოფილი აგენტი და NYPD-ს ოფიცერი ბანში თანამებრძოლ იქს-ადამიანებზე ასაკით გაცილებით უფროსია. იგი გუნდთან მცირე ხნით თანამშრომლობდა. აღსანიშნავია ისიც, რომ იგი ოთხმოცდაათიანი წლების იქს-თაობის მენტორი იყო.

## რესურსები ინტერნეტში 
* ბანში საიტზე Marvel.com
* ბანში მარველის ვიკიზე

კატეგორია:1967 წლის კომიქსების პერსონაჟები
კატეგორია:კომიქსების პერსონაჟები
კატეგორია:Marvel Comics-ის სუპერგმირები
კარენ დემირჭიანი

**კარენ დემირჭიანი** (დ. 17 აპრილი, 1932, ერევანი — გ. 27 ოქტომბერი, 1999, იქვე) — საბჭოთა და სომეხი პარტიული და სახელმწიფო მოღვაწე. 1998 წელს დააარსა და ხელმძღვანელობდა სომხეთის სახალხო პარტიას, რომელმაც საარჩევნო ბლოკ „ერთიანობის“ შემადგენლობაში მოიპოვა გამარჯვება 1999 წლის საპარლამენტო არჩევნებში, რის შემდეგაც აირჩიეს სომხეთის პარლამენტის თავმჯდომარედ. დაიღუპა ტერორისტული აქტის შედეგად. 

## ბიოგრაფია
დაიბადა 1932 წლის 17 აპრილს, ერევანში. 1954 წელს დაამთავრა ერევნის პოლიტექნიკური ინსტიტუტის მექანიზაციის ფაკულტეტი,  1961 წელს კი სკკპ ცენტრალურ კომიტეტთან არსებული უმაღლესი პარტსკოლა. 1954-1958 წლებში მუშაობდა ქ. ლენინგრადში უფროს ინჟინერ-კონსტრუქტორად, სამეცნიერო-კვლევითი ინსტიტუტის ჯგუფის ხელმძღვანელად, ერევნის ელექტროტექნიკური ქარხნის საამქროს უფროსად, იმავე ქარხნის პარტკომის მდივნად, 1961 წლიდან კი მთავარ ინჟინრად, შემდეგ —  დირექტორად. 

1966-1972 წლებში იყო სომხეთის კპ ერევნის საქალაქო კომიტეტის მდივანი, მეორე მდივანი,  1972 წლის ნოემბრიდან — სომხეთის კომუნისტური პარტიის ცენტრალური კომიტეტის მდივანი, ხოლო 1974 წლის ნოემბრიდან — პირველი მდივანი.

1988—1991  წლებში სკკპ ცკ-ის უმაღლესი პარტიული სკოლა. არჩეული იყო სომხეთის სსრ უმაღლესი საბჭოს დეპუტატად, იყო სკკპ ცკ-ის წევრი. 1991—1999 წლებში „Армэлектромашин“-ის გენერალური დირექტორი და  საბჭოს თავმჯდომარე.

1998 წელს მონაწილეობა მიიღო  სომხეთის საპრეზიდენტო არჩევნებში. მიიღო ხმები 40.1% და დაიკავა მეორე ადგილი. დამარცხდა რობერტ ქოჩარიანთან. 

1999 აპრილიდან — ბლოკ „ერთიანობის“ თავმჯდომარეა, ხოლო 1999 30 მაისიდან  აირჩიეს პარლამენტის დეპუტატად, 1999 წლის 10 ივნისიდან სომხეთის პარლამენტის სპიკერია. 

დაჯილდოებულია 2 შრომის წითელი დროშის ორდენით.

## რესურსები ინტერნეტში
* კარენ დემირჭიანის ბიოგრაფია 

## სქოლიო
კატეგორია:დაბადებული  17 აპრილი
კატეგორია:დაბადებული 1932
კატეგორია:გარდაცვლილი 27 ოქტომბერი
კატეგორია:გარდაცვლილი 1999
კატეგორია:სომხეთის ეროვნული კრების თავმჯდომარეები
კატეგორია:სომეხი სამხედრო მოღვაწეები
კატეგორია:კომიტასის პანთეონში დაკრძალულები
კატეგორია:ოქტომბრის რევოლუციის ორდენის კავალრები
კატეგორია:ერევანში დაბადებულები
გევორქ პეტროსიანი

**გევორქ ოვსეფის ძე პეტროსიანი**, ნამდვილი გვარი *ტერ-პეტროსიანი* (დ.  23 ნოემბერი [ძვ. სტ. 11 ნოემბერი], 1859 — გ.  10 ნოემბერი [ძვ. სტ. 28 ოქტომბერი], 1906) — სომეხი მსახიობი, რეჟისორი, თეატრალური მოღვაწე. 

## ბიოგრაფია 
1878 წლიდან მონაწილეობდა თბილისის სცენისმოყვარეთა სპექტაკლებში, ხოლო 1881 წლიდან — პროფესიულ თეატრებში (ორდუბატიანის ფსევდონიმით). 1890 წლამდე მოღვაწეობდა პეტერბურგისა და მოსკოვის თეატრებში. 1890-იანი წლების დასაწყისში გადმოვიდა ამიერკავკასიაში და მუშაობა დაიწყო თბილისის სომხური დრამატული თეატრის დასში. აღზარდა მრავალი მსახიობი. დიდი წვლილი მიუძღვის ეროვნული კულტურის განვითარებაში. ასრულებდა სხვადასხვა ამპლუის როლებს. მათგან მნიშვნელოვანია გოროდნიჩი (გოგოლის „რევიზორი“), ვანიუშინი (ნაიდიონოვის „ვანიუშინის შვილები“), დემურინი (ნემიროვიჩ-დანჩენკოს „სიცოცხლის ფასი“), ანანია გლახა (სუმბათაშვილ-იუჟინის „ღალატი“), მილერი (შილერის „ვერაგობა და სიყვარული“), დონ კარლოსი (ჰიუგოს „ერმანი“), პეტრუჩიო (შექსპირის „ჭირვეულის მორჯულება“) და სხვა როლები.

## ლიტერატურა 
კატეგორია:სომეხი მსახიობები
კატეგორია:დაბადებული 23 ნოემბერი
კატეგორია:დაბადებული 1859
კატეგორია:გარდაცვლილი  10 ნოემბერი
კატეგორია:გარდაცვლილი 1906
ბიშოპი

**ლუკას ბიშოპი**  — გამოგონილი პერსონაჟი, Marvel Comics-ის სუპერგმირი, იქს-ადამიანების წევრი. შექმნილია მწერალი ჯონ ბირნის, ილუსტრატორი უილიამ პორტაციოსა და მწერალი/ილუსტრატორი ჯიმ ლის მიერ. პირველად გამოჩნდა კომიქსში შემზარავი იქს-ადამიანები #282 (1991 წლის ნოემბერი).

ბიშოპი პოლიციელი  მუტანტია მარველის მსოფლიოს ანტიუტოპიური მომავლიდან. იგი XSE-ს ყოფილი წევრია. მან იმოგზაურა XX საუკუნეში და შეუერთდა იქს-ადამაინებს, გუნდს, რომლის შესახებაც მხოლოდ ლეგენდებიდან იცოდა. მუტანტს გაუჭირდა იმ პერიოდის ნორმებთან შეგუება.

ოთხმოცდაათიან წლებში ბიშოპი მრავალჯერ გამოჩნდა იქს-ადამიანების ანიმაციურ სერიებში.

## რესურსები ინტერნეტში
* 
* 
* 

კატეგორია:1991 წლის კომიქსების პერსონაჟები
კატეგორია:კომიქსების პერსონაჟები
კატეგორია:Marvel Comics-ის სუპერგმირები
მეიფლაუერი (სასტუმრო)

thumb|300px|სასტუმრო მეიფლაუერი

**Renaissance Mayflower Hotel**, ცნობილი ადგილობრივად როგორც უბრალოდ **მეიფლაუერი** (The Mayflower) — ისტორიული სასტუმრო ვაშინგტონში, კოლუმბიის ოლქი, კონექტიკუტის ავენიუზე. ეს უდიდესი ლუქსის კლასის სასტუმროა აშშ-ის დედაქალაქში და ამ სტატუსით კონკურენციას უწევს ახლომდებარე უილარდ ინტერკონტინენტალსა და ჰეი-ადამზ ჰოტელს.

მეიფლაუერი ააგო ალენ უოლკერმა, მიწის დეველოპერმა, რომელსაც ასევე კუთვნის ვაშინგტონის ბრუკლენდისა და და სხვა საცხოვრებელი უბნების მშენებლობა. მეტსახელად "Grande Dame of Washington" (ვაშინგტონის დიდი ლედი), სასტუმრო გაიხსნა 1925 წელს. იმდროინდელი პრესის ცნობებით სასტუმროში უფრო მეტი მოოქროვილი ვარაყი იყო, ვიდრე ნებისმიერ სვა შენობაში, გარდა კონგრესის ბიბლიოთეკისა. 1988 წელს ჩატარებულმა რესტავრაციამ გამოავლინა მრავალი დეკორაციული ეფექტი, მათ შორის შემინული ჭერი, რომელიც დიდი დეპრესიის დროს დაუფარავთ სასტუმროს ფუფუნების შესანიღბად.

გახსნიდან მცირე ხანში, მეიფლაუერმა უმასპინძლა კელვინ კულიჯის საპრეზიდენტო ინაუგურაციის მეჯლისს. მიუხედავად იმისა, რომ თავად კულიჯი ამ მეჯლისზე არ მოსულა, სასტუმრო მას შემდეგ ამ მეჯლისს მართავს ყოველ ინაუგურაციის დღეზე. ფრანკლინ რუზველტი აქ მუშაობდა მის განთქმულ საინაუგურაციო სიტყვაზე "ჩვენ არაფერი გვაქვს საშიში, გარდა თვით შიშისა" (ინგლ. "We have nothing to fear but fear itself". მისი მემკვიდრე ჰარი ტრუმენი აქ ცხოვრობდა მისი საპრეზიდენტო ვადის პირველი 90 დღის განმავლობაში თეთრ სახლში რემონტის გამო. მეიფლაუერის ლანჟი "Town & Country", უკვე დიდი ხანია ვაშინგტონის ელიტის თავშეყრის ცენტრია.

## რესურსები ინტერნეტში
*The Mayflower official website
*The Mayflower official chain website
*Marriott Vacation Club Pulse at The Mayflower official website
*The Mayflower Hotel – Historic Hotels of America, National Trust for Historic Preservation
*Three Stories From the Mayflower Hotel in D.C. - Ghosts of DC blog

კატეგორია:ვაშინგტონის ღირსშესანიშნაობები
კატეგორია:1925 წელს დაარსებულები
აკოცე გოგონებს (ფილმი)

**„აკოცე გოგონებს“** () — რეჟისორ გერი ფლედერის 1997 წლის თრილერი, გადაღებული ჯეიმზ პატერსონის ამავე სახელწოდების რომანის მიხედვით. ფილმში მთავარ როლებს ასრულებენ მორგან ფრიმენი და ეშლი ჯადი.

## სიუჟეტი 
პოლიციელი ფსიქოლოგი ალექს კროსი გებულობს რომ მისი ნათესავი გოგონა დაიკარგა. როგორც გაირკვა ის მანიაკის მორიგი მსხვერპლი გახდა. მანიაკი იტაცებს გოგონებს და ამწყვდევს მათ საიდუმლო მიწისქვეშა სარდაფში, სადაც მათ გარკვეული წესების დაცვას აიძულებს. მათ ვინც წესებს დაარღვევს ტყეში შებოჭილს ტოვებს და ისინი ნელი სიკვდილით იხოცებიან. ერთ-ერთი მძევალი მოახერხებს გაქეცევას. კროსი კეიტთან ერთად იწყებენ მანიაკის ძებნას.

## რესურსები ინტერნეტში
* 
* 

## სქოლიო
კატეგორია:1997 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:Paramount Pictures-ის ფილმები
კატეგორია:ამერიკულ რომანებზე დაფუძნებული ფილმები
კატეგორია:ამერიკული ფსიქოლოგიური თრილერი ფილმები
კატეგორია:ამერიკული კრიმინალური თრილერი ფილმები
შერკინება (1995 წლის ფილმი)

**შერკინება** () — 1995 წლის ტრილერი, რომელიც გადაღებულია რეჟისორ მაიკლ მენის მიერ. გადაღებულია მისი და არტ ლინსონის სცენარის მიხედვით. მთავარ როლებში არიან ალ პაჩინო და რობერტ დე ნირო.

## სიუჟეტი
ნილ მაკკოლი - დამნაშავეთა სამყაროს მიეკუთვნება. ის ერთ-ერთი საუკეთესოა, თუ შეიძლება ასე ითქვას დამნაშავეზე. მასთან მუშაობა დიდ პატივად მიაჩნიათ სუპერპროფესიონალ კრიმინალებს... მაგრამ მის წინააღმდეგაა ვინსენტ ხანნა. ლოს-ანჯელესის საუკეთესო დეტექტივი. ვინსენტს და ნილს ბევრი აქვთ საერთო, მიუხედავად ამისა ისინი კანონის სხვადასხვა მხარეს არიან. ორი უძლიერესი ჯგუფი ერთმანეთის წინააღმდეგ - სამკვდრო-სასიცოცხლო ბრძოლაში...

## რესურსები ინტერნეტში
* 
* 
* 
* 

კატეგორია:1995 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:მაიკლ მენის ფილმები
სურენ ქოჩარიანი

**სურენ აკიმის ძე ქოჩარიანი**  (; დ. 5 სექტემბერი  [ძვ. სტ. 23 აგვისტო], 1904, თბილისი — გ. 9 ოქტომბერი, 1979, მოსკოვი) —სომეხი საბჭოთა ესტრადისა და თეატრის მსახიობი. სომხეთის სსრ სახალხო არტისტი (1945).

## ბიოგრაფია
სასცენო მოღვაწეობა დაიწყო თბილისის სომხურ თეატრის დასში. თეატრალური განათლება მიიღო მოსკოვის სომხურ დრამატულ სტუდიაში (1921-1925). 1925-1931 წლებში იყო ერევნის გ. სუნდუკიანის სომხური თეატრის მსახიობი. როლები: კაკული (გ. სუნდუკიანი „პეპო“), ვიშნევსკი (ა. ოსტროვსკის „შემოსავლიანი ადგილი“), ფურმანოვი (დ. ფურმანოვის „ამბოხება“) და სხვა. 1939 წლიდან მოსკოვის ფილარმონიის მსახიობი. მხატვრული კითხვის ოსტატი, სომხურ და რუსულ ენებზე შექმნა 30-ზე მეტი ლიტერატურული კომპოზიცია, მათ შორის შოთა რუსთაველის ვეფხისტყაოსნის მიხედვით. მიღებული აქვს სტალინური პრემია (1951). დაჯილდოებულია „საპატიო ნიშნის“ ორდენითა და მედლებით.

## ლიტერატურა
## რესურსები ინტერნეტში
* 

კატეგორია:დაბადებული 5 სექტემბერი
კატეგორია:დაბადებული 1904
კატეგორია:გარდაცვლილი 9 ოქტომბერი
კატეგორია:გარდაცვლილი 1979
კატეგორია:თბილისში დაბადებულები
კატეგორია:მოსკოვში გარდაცვლილები
კატეგორია:სომეხი მსახიობები
კატეგორია:საბჭოთა მსახიობები
კატეგორია:XX საუკუნის მამაკაცი მსახიობები
კატეგორია:სომხეთის სსრ-ის სახალხო არტისტები
კატეგორია:რსფსრ-ის სახალხო არტისტები
კატეგორია:სტალინური პრემიის ლაურეატები
კატეგორია:საპატიო ნიშნის ორდენის კავალრები
კატეგორია:მსახიობები ანბანის მიხედვით
ვიტამინი (მრავალმნიშვნელოვანი)

სიტყვას **ვიტამინი** რამდენიმე მნიშვნელობა აქვს:

* ვიტამინები — ადამიანის და ცხოველების ორგანიზმის შემადგენელი ნაწილაკები
* ვიტამინი (ჯგუფი) — ქართული მუსიკალური ჯგუფი
იანვარი 2009

**იანვარი - 2009** წლის პირველი თვეა. დაიწყო ხუთშაბათს და დამთავრდა 31 დღის შემდეგ შაბათს.

## პორტალი:ახალი ამბები 
01
თებერვალი 2009

**თებერვალი 2009** წლის მეორე თვეა. დაიწყო კვირას და დამთავრდა 28 დღის შემდეგ შაბათს.

## პორტალი:ახალი ამბები 
02
ველ კილმერი

**ველ კილმერი** (; დ. 31 დეკემბერი, 1959, ლოს-ანჯელესი,კალიფორნია, აშშ – გ. 1 აპრილი, 2025, იქვე) — ამერიკელი მსახიობი.

## ბიოგრაფია 
ველ კილმერი 1959 წლის 31 დეკემბერს დაიბადა. 1981 წელს დაიწყო თეატრში მოღვაწეობა. პირველად კინოში 1984 წელს გამოჩნდა, როდესაც ითამაშა ფილმში Top Secret! 1986 წელს კილმერი მონაწილეობდა ფილმში Top Gun (მთავარ როლში ტომ კრუზი). ფილმის „ვილოუს“ გადაღებისას მან გაიცნო თავისი მომავალი მეუღლე, ინგლისელი მსახიობი, ჯოან უოლი.

## ფილმოგრაფია 
## რესურსები ინტერნეტში 
* ოფიციალური საიტი
* 

კატეგორია:ამერიკელი მსახიობები
კატეგორია:დაბადებული 1959
კატეგორია:დაბადებული 31 დეკემბერი
კატეგორია:გარდაცვლილი 1 აპრილი
კატეგორია:გარდაცვლილი 2025
კატეგორია:XX საუკუნის მსახიობები
კატეგორია:XXI საუკუნის მსახიობები
კატეგორია:მსახიობები ანბანის მიხედვით
სუ-9

**სუ-9** (ნატოს კლასიფიკაციით „**Fishpot**“) — ერთ ძრავიანი საბჭოთა სარაკეტო ნებისმიერ ამინდში მფრენი გამანადგურებელ-გზაგადამჭრელი თვითმფრინავი.

## განვითარება 
სუ-9-ს პროექტი დაიწყო ცაგის აეროდინამიკის კვლევის ინსტიტუტში კორეის ომის დროს. პროექტში ჩადებული იყო რეაქტიული ავიაციის სხვადასხვა ინოვაციური დეტალები. თვითმფრინავის პირველი გაფრენა  1956 წელს განხორციელდა პროტოტიპ T-405-ის სახელით. სუ-9-ის შემუშავება დასრულდა სუ-7 თან ერთად, რომლებიც პირველად იხილეს 1956 წლის 24 ივნისს ტუშინოს ავიაშოუზე სადაც სუ-9მ დაჯაბნა სუ-7ი. სუ-9 შეიარაღებაში მიიღეს 1959 წელს.

ჯამში გამოშვებულია 1,100 სუ-9. არსებობს ვერსია რომ სუ-9 ტიპის თვითმფრინავების მოდერნიზება მოხდა სუ-11-ის დონემდე. სუ-9 ის ექსპორტი არ მომხდარა არც ერთ საბჭოთა კავშირის კლიენტ სახელმწიფოში მათ შორის ვარშავის პაქტის ქვეყნებში. დარჩენილი სუ-9-ები და სუ-11-ები შეიარაღებიდან საბოლოოდ ამოიღეს 1970-იან წლებში. თუმცა ხდებოდა ზოგიერთის საცდელ თვითმფრინავად გამოყენება. სუ-9 ჩანაცვლებულ იქნა მოდერნიზებული სუ-11-ით და უფრო თანამედროვე სუ-15-ით და მიგ-25-ით.

სუ-9-ის საბრძოლო ანგარიში უცნობია. შესაძლებელია ის გამოყენებულ ყოფილიყო სადაზვერვო ფრენებზე თუმცა ფრენების დეტალები გასაიდუმლოებულია.

1962 წლის 4 სექტემბერს მოდერნიზებულმა სუ-9-მ ვლადიმერ ილიუშინის პილოტაჟით დაამყარა მსოფლიო რეკორდი აბსოლუტური სიმაღლის აღებაში 28,852მ (94,658ფ). ნოემბერში ვლადიმერ ილიუშინმა იმავე სუ-9-ით დაამაყარა სიმაღლისა და სისწრაფის რეკორდები.

## დიზაინი 
სუ-9-ის ფიუზელაჟი და კუდის დიზანი მსგავსია სუ-7-ისა. განსხვავება არის მხოლოდ მის ფრთებში. მან სუხოისგან მიიღო აეროდინამიკური მუხლუჭი კორპუსის კიდეში ისევე როგორც სუ-7-მა ტურბორეაქტიული ძრავა ლიულკა ალ-7. თვითმფრინავის ცხვირის შემწოვ კონუსზე შესაძლებელია ასევე რადარის დაყენება. სუ-9-ის კონსტრუქცია დაფუძნებულია ადრეულ თვითმფრინავ ტ-9-ზე.

## რესურსები ინტერნეტში 
*Su-9 from NAPO (Novosibirsk Aircraft Production Association) 
*Su-9 from Global Aircraft
*Su-9 from FAS 

კატეგორია:სუხოის თვითმფრინავი
კატეგორია:საბრძოლო თვითმფრინავები
ეშლი ჯადი

**ეშლი ჯადი** (ინგლ. Ashley Judd; დ. 19 აპრილი 1968, კალიფორნია, აშშ) — ამერიკელი კინომსახიობი. თავისი აქტიური კარიერა მან 1990 წელს დაიწყო. ორჯერ იყო ნომინირებული პრემიაზე „ოქროს გლობუსი“.

## ბიოგრაფია 
ეშლი ჯადი დაიბადა 1968 წლის 19 აპრილს კალიფორნიაში. მისი დედა ცნობილი მომღერალი ნაომი ჯადია. 1972 წელს მისი მშობლები გაიყარნენ და ორ წელიწადში ეშლი დედასთან და დასთან ერთად კენტუკის შტატში გადავიდა საცხოვრებლად. ოჯახი დიდი გაჭირვებით ცხოვრობდა, ამიტომაც ეშლის 12 სკოლის გამოცვლა მოუწია.

როდესაც ჯადის 14 წელი შეუსრულდა, უკვე ძალზედ პოპულარული იყო მისი დედისა და დის დუეტი "The Judds". მალე ოჯახი მატერიალურადაც მოძლიერდა.

ეშლი კენტუკის უნივერსიტეტში სწავლობდა ფრანგული ენისა და ლიტერატურის ფაკულტეტზე. 1990 წელს მან სწავლა მიატოვა და ის მხოლოდ 2007 წელს დაასრულა. მან ფრანგულ ენაში ბაკალავრის სტიპენდიაც აიღო.

ლოს-ანჯელესში გადასვლის შემდეგ ეშლიმ ტელესერიალებში მონაწილეობა დაიწყო. 1991 წელს მან პატარა როლი მიიღო სერიალში „ვარსკვლავური გზა: შემდეგი თაობა“. ამავდროულად ეშლი ოფიციანტად მუშაობდა რესტორანში.

## ფილმოგრაფია 
## რესურსები ინტერნეტში 
* 
*

კატეგორია:ამერიკელი მსახიობები
კატეგორია:დაბადებული 1968
კატეგორია:დაბადებული 19 აპრილი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
იქ, სადაც გულია (ფილმი)

**იქ, სადაც გულია** (ინგ. Where the Heart Is) — 2000 წლის დრამა, რომელიც გადაღებულია რეჟისორ მეტ უილიამსის მიერ. გადაღებულია ბილი ლეტსის ნოველის მიხედვით. მთავარ როლებში არიან ნატალი პორტმანი და ეშლი ჯადი.

## სიუჟეტი 
ფილმის მთავარი გმირი – ნოვალი ნეიშნი, ნამდვილი კონკიაა. ჩვიდმეტი წლის გოგონა უკვე რვა თვის ფეხმძიმედაა. მას ცხოვრებისეული სიბრძნე და დიდი გამოცდილება აქვს. ნებისმიერ შემთხვევაში რიცხვ ხუთს ნოვალისთვის უსიამოვნება მოაქვს.

## რესურსები ინტერნეტში 
* 

კატეგორია:2000 წლის ფილმები
კატეგორია:ინგლისურენოვანი ფილმები
ონსლოტი

**ონსლოტი** — Marvel Comics-ის გამოგონილი პერსონაჟია. პირველად გამოჩნდა კომიქსში ადამიანი იქსი #15 (1996 წლის მაისი). შექმნილია მწერლების, სკოტ ლობდელის, მარკ უაიდისა და ილუსტრატორი ენდი კაბერტის მიერ.

## რესურსები ინტერნეტში 
*

კატეგორია:1996 წლის კომიქსების პერსონაჟები
კატეგორია:კომიქსების პერსონაჟები
კატეგორია:Marvel Comics-ის ბოროტმოქმედები
კატეგორია:Marvel Comics-ის ტელეპათები
განსაკუთრებით მძიმე დანაშაულები (ფილმი)

**განსაკუთრებით მძიმე დანაშაულები** () — 2002 წლის თრილერი, რომელიც გადაღებულია რეჟისორ კარლ ფრანკლინის მიერ. ეფუძნება ჯოზეფ ფინდერის რომანს. მთავარ როლებში არიან ეშლი ჯადი და მორგან ფრიმენი.

## სიუჟეტი 
წარმატებული თავის საქმიანობაში ადვოკატი და ბედნიერი მეუღლე, გაოცებულია იმ ამბავით, რომ მისი ქმარი საიდუმლო აგენტია, რომელიც მალულად მუშაობს. ყველაფერთან ერთად ის დაადანაშაულეს სახელმწიფო სამხედრო დანაშაულში. რადგან ქალი მზადაა დაიცვას თავისი ქმარი სამხედრო სასამართლოში, მის დასახმარებლად მოდის ყოფილი სამხედრო.

## რესურსები ინტერნეტში
*

კატეგორია:2002 წლის ფილმები
კატეგორია:ინგლისურენოვანი ფილმები
კატეგორია:ამერიკული ფილმები
AROS Research Operating System

**AROS Research Operating System** — ღია კოდიანი ოპერაციული სისტემა, რომლის მიზანია ამიგაოეს 3.1  სისტემის პროგრამების გამოყენების შესაძლებლობა. იგი წამოწყებულია აარონ დიგულას (Aaron Digulla) მიერ, რომელსაც დღეისათვის მრავალი პროგრამისტი ეხმარება.

## რესურსები ინტერნეტში
* AROS: AROS Research Operating System
* Icaros Desktop 
* AROS Broadway 
* AEROS 
* AspireOS 
* AROS_Vision
ჯაგერნაუტი

**ჯაგერნაუტი (კეინ მარკო)** — გამოგონილი პერსონაჟი Marvel Comics-ის მსოფლიოში. პირველად გამოჩნდა შემზარავი იქს-ადამიანების მე-12 ნომერში (1965 წლის ივლისი). შექმნილია მწერალი სტენ ლისა და მწერალი/ილუსტრატორი ჯეკ კირბის მიერ. იგი იქს-ადამიანების დამაარსებლის - ჩარლზ იქსევიერის ნახევრადძმაა. კიტორაკის უძველეს ტაძარში ნაპოვნი კრიმსონის კრისტალის შეხების შემდგომ კეინი შეუჩერებელ ჯაგერნაუტად გარდაიქმნა.

2008 წლის მაისში, გაზეთ Wizard-ის ყველა დროის 200 საუკეთესო კომიქსის პერსონაჟს შორის ჯაგერნაუტმა 188-ე ადგილი დაიკავა. 2006 წელს პერსონაჟი გამოჩნდა სრულმეტრაჟიან ფილმში „იქს-ადამიანები, უკანასკნელი ბრძოლა“, სადაც მას მსახიობი ვინი ჯონსი ანსახიერებს.

## რესურსები ინტერნეტში
*

კატეგორია:1965 წლის კომიქსების პერსონაჟები
კატეგორია:კომიქსების პერსონაჟები
კატეგორია:Marvel Comics-ის ბოროტმოქმედები
AtheOS

**AtheOS** — უფასო ოპერაციული სისტემა ინტელის x86 ტიპის პროცესორით აღჭურვილი კომპიუტერებისათვის. იგი გამოშვემული იყო GPL-ის ლიცენზიის მიხედვით. იგი თითქმის მთლიანად იყო დაპროგრამებული ნორვეგიელი პროგრამისტის კურტ სკაუენის მიერ.

AtheOS-მა გადაიღო ბევრი ბიოესის (BeOS) ტექნოლოგია (64 ბიტიანი ფაილური სისტემა (AtheOS File System, AFS), SMP, API C++-ში, POSIX-ს ფლობა, მრავალ გარემოიანია). მისი გრაფიკული ინტერფეისი ბაძავს ამიგაოესის (AmigaOS) ვორქბენჩს (Workbench).

კურტ სკაუენმა შექმნა ვებ-ბრაუზერი სპეციალურათ AtheOS-ისთვის, რომელსაც ABrowse უწოდა; იგი იყენებს KDE პროექტის HTML-ის ძრავს KHTML-ს.

AtheOS-ის პროექტის წინ წასვლა ძალიან შენელდა 2001 წლის დასრულების დროიდან. ამიტომაც მოყვარულთა ჯგუფმა, რომლის მეთაურები იყვნენ რიკ კაუდილი (Rick Caudill), ჰენრიკ ისაკსონი (Henrik Isaksson) და კრისტიან ვან დერ ვლიეტი (Kristian Van Der Vliet), გადაწყვიტეს პროქტის გაგრძელება ახალი პროექტის სახელით, როლიც არის სილაბლოსი (Syllable). ეს პროექტი მალე პოპულარული გახდა ძველ AtheOS-ის მომხმარებლების შორის.

## რესურსები ინტერნეტში 
* atheos.metaproject.frl
* Interview With The AtheOS Creator, Kurt Skauen - OSNews (27 August, 2001)
* AtheOS Wizard Kurt Skauen Tells All - Slashdot (7 September, 2001)
* Comparing hobby OS's